[{"text_idx": "#000000", "text": "Keeruline on 20 aastat u\u0308hele paberile kokku vo\u0303tta, kuid siiski pu\u0308u\u0308dsin."}, {"text_idx": "#000001", "text": "Aita\u0308h usalduse eest, et olen saanud Teid esindada Haapsalu linnavolikogus ja Riigikogus. See on olnud vastutusrikas, hariv ja po\u0303nev aeg, eelko\u0303ige aga suurepa\u0308rane vo\u0303imalus anda oma panus Haapsalu, La\u0308a\u0308nemaa ja Eesti hu\u0308vanguks."}, {"text_idx": "#000002", "text": "20 aastat poliitikas on pikk aeg, sellest 12 olen to\u0308o\u0308tanud Riigikogus. Leian, et tipp-poliitikasse ei tohi ja\u0308a\u0308da liiga kauaks. Vahepeal tuleb teha ka midagi muud, et kogeda elu teise nurga alt. Usun, et see on kasuks nii riigile kui inimesele endale. Seeto\u0303ttu olen otsustanud, et teen Riigikogu to\u0308o\u0308st pausi, keskendun oma perele, ettevo\u0303tlusele ja akadeemilisele tegevusele."}, {"text_idx": "#000003", "text": "Alates 1998. aastast, mil mind valiti Haapsalu Wiedemanni Gu\u0308mnaasiumi o\u0303pilasomavalitsuse juhiks, olen la\u0308htunud po\u0303himo\u0303ttest, et ko\u0303ik, mis ette vo\u0303tan, saaks tehtud su\u0308dame ja kirega ning aitaks meid u\u0308mbritsevat paremaks muuta. O\u0303pilasomavalitsusele ja\u0308rgnes to\u0308o\u0308 Reformierakonna noortekogus ning aastal 2002 kandideerisin Haapsalu linnavolikokku, eesma\u0308rgiga arendada linn euroopalikuks kuurordiks, Po\u0303hjamaade Veneetsiaks. 2003.\u20132007. aasta kevadeni to\u0308o\u0308tasin Reformierakonna peakontoris ja erakonna juhatuses, paralleelselt ja\u0308tkasin o\u0303pinguid Tallinna Tehnikau\u0308likoolis arvuti- ja su\u0308steemitehnika magistrantuuris."}, {"text_idx": "#000004", "text": "2007. aastal kandideerisin Riigikokku. See sai teoks ta\u0308nu tugevale meeskonnale ning La\u0308a\u0308ne-Eesti inimeste toele. Aita\u0308h! Esimesed kaheksa aastat to\u0308o\u0308tasin Riigikogu kultuurikomisjonis, 2014. aastast kuni ja\u0308rgmiste valimisteni komisjoni esimehena. Minu fookus oli haridus- ja kultuuripoliitikal, noorsooto\u0308o\u0308l ning spordivaldkonnal. Ko\u0303ige olulisemaks ja mahukamaks to\u0308o\u0308ks sellest perioodist pean uut po\u0303hikooli- ja gu\u0308mnaasiumiseadust, mille keskmeks oli u\u0308ldhariduse kvaliteedi parandamine ning koolivo\u0303rgu korrastamine, sh erakoolidele vo\u0303rdsete vo\u0303imaluste tagamine. Eestikeelsele o\u0303ppele u\u0308leminek venekeelsetes koolides ja o\u0303petajate palga to\u0303stmine va\u0308hemalt Eesti keskmise palga tasemele sai vo\u0303etud prioriteediks. Reformisime ka ko\u0303rg- ja kutseharidust. Ko\u0303rgharidus muutus seela\u0308bi ka\u0308ttesaadavamaks ka nendele noortele, kelle pere majanduslik seis seda muidu lubanud ei oleks. Tallinna Tehnikau\u0308likool sai pa\u0308ris oma seaduse. Riik panustas ko\u0303vasti kutsekoolide arengusse ning kutsehariduse kvaliteet to\u0303usis uuele tasemele. Kaasajastasime ka noorsooto\u0308o\u0308seadust, muuhulgas seadustasime noortevolikogud. Noortevaldkonna suurimaks la\u0308bimurdeks sai 16-aastastele valimiso\u0303iguse tagamine. Eesti spordipoliitika arengusuundade ja Eesti spordi andmekogu va\u0308ljato\u0308o\u0308tamist pean valdkonna ta\u0308htsamateks sammudeks. Siia alla kuulub ka treeneritele sotsiaalsete garantiide tagamine ning uue stipendiumisu\u0308steemi va\u0308ljato\u0308o\u0308tamine. Muudest valdkondadest pean ko\u0303ige olulisemaks kolme reformi: tulumaksu langetamist 20 protsendile; vanemahu\u0308vitise su\u0308steemi kaasajastamist ning riigikaitsekulude to\u0303stmist kahele protsendile SKT-st."}, {"text_idx": "#000005", "text": "Aasta to\u0308o\u0308tasin maaelukomisjonis. Sel ajal oli teravalt pa\u0308evakorral seakatk ja po\u0303llumeeste toetused. Minu su\u0308dameasjaks oli tsirkuses kasutatavate ja karusloomafarmides kasvatatavate loomade elu ja heaolu eest seismine, aga ka Eesti Toidupanga tegevuse toetamine ning looduslike pu\u0308hapaikade sa\u0308ilitamine. 2016. aasta suvel kutsuti mind vedama po\u0303hiseaduskomisjoni juures tegutsenud riigireformi juhtru\u0308hma. Vo\u0303tsin va\u0308ljakutse vastu ning kuni Reformierakonna vo\u0303imult kukutamiseni sama aasta lo\u0303pul to\u0308o\u0308tasime ko\u0303igi parlamendierakondade esindajatega koosto\u0308o\u0308s va\u0308lja riigireformi la\u0308htealused. Reformierakonna fraktsiooni aseesimehena to\u0308o\u0308tades sain va\u0308a\u0308rtusliku kogemuse ambitsioonika ja tugeva meeskonna juhtimisel."}, {"text_idx": "#000006", "text": "Seadsime eesma\u0308rgiks aidata tuua La\u0308a\u0308nemaale vo\u0303imalikult palju riigiinvesteeringuid, et iga tollane omavalitsus saaks tuge. Mo\u0303ned na\u0308ited. Haapsalu linna algkool sai uue ma\u0308nguva\u0308ljaku, spordihoone ja staadion la\u0308bisid uuenduskuuri, kaasajastati kultuurikeskust. Haapsalu linn ja Paralepa terviserada said uue valgustuse, noored rulapargi, Pa\u0308ikeseja\u0308nku ja Vikerkaare lasteaiad investeeringud ma\u0308nguva\u0308ljakutesse. Riigiinvesteeringute toel renoveeriti Haapsalu Wiedemanni kooli hoone ja Haapsalu ko\u0303lakoda, promenaadil taastati kaunid Lillekandjate skulptuurid. Sotsiaalmaja hoovi rajati treenimisatraktsioonid ning korrastati Paralepa rand. Linn sai turistirongi nimega Peetrike. Ristile rajati uus jalgpallistaadion. Investeeringu said ka kultuuriobjektid Lihulas ja Hanilas ning Vormsi Po\u0303hikool. Korrastati Risti-Palivere maanteelo\u0303ik. Remonditi Lihula kultuurimaja katus ning rajati puhkeva\u0308ljak, valmis Koluvere seltsimaja. Noarootsi O\u0308sterby sadam sai uue ujuvkai, Taeblas korrastati Kuliste aas. Ridalasse ja No\u0303vale rajati ku\u0308laplatsid ning Varikule seikluspark. No\u0303va sai lipuva\u0308ljaku ja Ridala lasteaed uue o\u0303ueala. Laste ma\u0308ngu- ja spordiva\u0308ljakud ehitati Kullamaale, Orule ja Martnasse. Aita\u0308h hea koosto\u0308o\u0308 eest ko\u0303igile, kelle kaasabiga said need investeeringud reaalsuseks."}, {"text_idx": "#000007", "text": "Riigikogus to\u0308o\u0308tatud aja va\u0308ltel oli mul au anda oma panus ka hasartma\u0308ngumaksu no\u0303ukogu to\u0308o\u0308sse, mille eesma\u0308rk oli toetada haridus-, kultuuri-, spordi- ja sotsiaalvaldkonna projekte u\u0308le Eesti. Maaelu Edendamise Sihtasutuse ja Kredexi no\u0303ukogus seisime selle eest, et aidata Eesti ettevo\u0303tjatel nii maal kui linnas oma a\u0308risid arendada. Kodanikuhariduse programmi Minu Riik no\u0303ukogus oli meie u\u0308lesandeks tutvustada vene o\u0303ppekeelega koolide noortele Eesti riiki, vo\u0303imu ja poliitilisi institutsioone. Haapsalu raudtee taastamine kujunes u\u0308heks suuremaks va\u0308ljakutseks, mille nimel pingutasid ko\u0303ik La\u0308a\u0308nemaalt valitud saadikud. Hea meel, et esimene etapp \u2013 Riisipere-Turba \u2013 on peagi saamas reaalsuseks. Olen veendunud, et u\u0308hel pa\u0308eval jo\u0303uavad liiprid tagasi Haapsallu."}, {"text_idx": "#000008", "text": "Sport ja tervislikud eluviisid on olnud mulle alati su\u0308damela\u0308hedased, seda nii La\u0308a\u0308nemaa spordiliitu La\u0308a\u0308nelat juhtides, Tehvandi Sihtasutuse no\u0303ukogus Lo\u0303una-Eesti tippspordikeskust edendades kui ka nu\u0308u\u0308d Eesti Koolispordi Liidus koolinoorte tervislike eluviiside eest seistes."}, {"text_idx": "#000009", "text": "Vaatamata sellele, et ma Riigikokku ei kandideeri, ja\u0308tkan Haapsalu inimeste esindamist linnavolikogus. Minu poole vo\u0303ib loomulikult ka edaspidi oma murede ja ro\u0303o\u0303mudega po\u0308o\u0308rduda, pu\u0308u\u0308an vo\u0303imalusel ikka aidata."}, {"text_idx": "#000011", "text": "Sinu e-postiaadressi ei avaldata. No\u0303utavad va\u0308ljad on ta\u0308histatud *-ga"}, {"text_idx": "#000014", "text": "Ta\u0308nan Tartu maraton Tasub mo\u0303elda"}]